Шамурза́ев Шами́ль Али́евич (1932 шеран 9 январь, Гуьмсе, Нохчийн автономин область, РСФСР, СССР — 2011 шеран 24 сентябрь, Соьлжа-ГӀала, Нохчийн республика, Росси) — нохчийн художник, Нохч-ГӀалгӀайн АССР Сийлахь исбаьхьаллин гӀуллакххо, Российн Федерацин Сийлахь художник, СССР художникийн Бертан декъашхо (1971).

Биографи
Шамурзаев Шамиль винера 1932 шеран 9 январехь Гуьмсехь. Цо чекхйаьккхира М. а. Джемалан цӀе йолу ДегӀастанан исбаьхьаллин училище. 1971 шарахь иза хилира СССР художникийн Бертан декъашхо. Иза вара хьалхара нохчийн художник оцу тобанан йукъаэцнарг. Цо масийттуза дакъа лецира регионан а, йерригроссийн а, йерригсоюзан а, пачхьалкхашан йуккъера а гайта хӀоттамашкахь.

ТӀом бахьнехь цуьнан 500 сов сурт хӀаллак хилира.

Иза велира 2011 шеран 24 сентябрехь Соьлжа-ГӀалахь.
Шамурзаев, Шамиль Алиевич